钦定古今图书集成/方舆汇编/职方典/第1145卷 > 《沔州秋兴亭记》贾至
## 钦定古今图书集成/方舆汇编/职方典/第1145卷 > 《沔州秋兴亭记》贾至

“在阳而舒，在阴而惨，性之常也。履险而栗，涉夷而泰，
情之变也。观揖让而退，睹交战而竞，目之感也；闻《韶》
頀而和，聆郑、卫而靡”，耳之动也。夫其舒则怡，惨则悴，
栗则止，泰则通，退则无咎，竞则有悔，和则安乐，靡则
忧危。性情耳目，优劣若此，故君子慎居处，谨视听焉。
沔州刺史贾载，吾家之良也，理沔州，未期月，而政和
“于讼堂之西。因高构宇，不出庭户，在云霄矣。却负大
别之固，俯视沧海之浸，阅吴蜀楼船之殷，鉴荆衡薮
泽之大，亦有旨哉。性得情适，耳虚目开，且处动则倦，
理倦莫若静，处静则明，惟明以理，动穷则变，变则通，
通则久。”今沔州灵府恬而神用爽，政是以和。观其前
户后牖，顺开阖之义简也；上栋下宇，“无雕琢之饰；俭
也。简近于智，俭近于仁，仁智居之，何陋之有？况乎当
发生之辰，则攒秀木于高砌，见鹦其鸣矣；处台榭之
月，则纳清风于洞户，见暑之徂矣；在摇落之时，则俯
颢气于轩槛，见火之流矣；值严凝之节，则栖同云于
扄闼，见雪之纷矣。”政成颂清，体安心逸，而诗人之兴
常在常时之兴。秋兴最高，因以命亭焉。《予自巴丘》征
赴宣室，歇鞍棠树之侧，解带竹林之下。嘉其俛仰，美
其动息，乃命进牍，抽毫志之。